b"\n_START_ARTICLE_\nBiliverdina\n_START_SECTION_\nMetabolisme\n_START_PARAGRAPH_\nLa biliverdina \xc3\xa9s el resultat del desglossament del grup\xc2\xa0hemo\xc2\xa0de l'hemoglobina en els\xc2\xa0eritr\xc3\xb2cits.\xc2\xa0Els\xc2\xa0macr\xc3\xb2fags descomponen els eritr\xc3\xb2cits\xc2\xa0senescents\xc2\xa0i rompen el grup hemo per formar biliverdina, la qual normalment es redueix r\xc3\xa0pidament a bilirubina lliure.\xc2\xa0La biliverdina \xc3\xa9s breument vista en alguns blaus com un color verd\xc3\xb3s.  En els blaus, la seva escissi\xc3\xb3 en bilirubina provoca un color groguenc.\n_START_SECTION_\nFunci\xc3\xb3 en malalties\n_START_PARAGRAPH_\nLa biliverdina s'ha trobat en exc\xc3\xa9s en la sang de persones que pateixen malalties hep\xc3\xa0tiques.  La icter\xc3\xadcia \xc3\xa9s causada per l'acumulaci\xc3\xb3 de biliverdina o bilirubina (o ambdues) en el sistema circulatori i teixits.\xc2\xa0La pell i escler\xc3\xb2tiques\xc2\xa0(blancs dels ulls) ict\xc3\xa8riques s\xc3\xb3n caracter\xc3\xadstiques del frac\xc3\xa0s del fetge.\n_START_SECTION_\nFunci\xc3\xb3 en el tractament de malalties\n_START_PARAGRAPH_\nEncara que ha estat t\xc3\xadpicament considerada un mer producte de rebuig de la descomposici\xc3\xb3 del grup hemo, s'han trobat evid\xc3\xa8ncies que la biliverdina \xe2\x80\x94 aix\xc3\xad com altres pigments biliars \xe2\x80\x94 t\xc3\xa9 una funci\xc3\xb3 fisiol\xc3\xb2gica en els humans._NEWLINE_Els pigments biliars com la biliverdina posseeixen propietats anti-mutagpeniques i antioxidants importants i per aix\xc3\xb2 poden complir una funci\xc3\xb3 fisiol\xc3\xb2gica \xc3\xbatil.\xc2\xa0S'ha vist que la biliverdina i la\xc2\xa0bilirubina s\xc3\xb3n recol\xc2\xb7lectors potents de radicals super\xc3\xb2xid. Tamb\xc3\xa9 s'ha demostrat que inhibeixen els efectes d'hidrocarburs arom\xc3\xa0tics polic\xc3\xadclics, amines heteroc\xc3\xadcliques, i oxidants \xe2\x80\x94 els quals s\xc3\xb3n tots\xc2\xa0mutagens. Alguns estudis han trobat que persones amb nivells de concentraci\xc3\xb3 m\xc3\xa9s alta de bilirubina i biliverdina en els seus cossos tenen una freq\xc3\xbc\xc3\xa8ncia m\xc3\xa9s baixa de c\xc3\xa0ncer i malalties cardiovasculars. Ha estat suggerit que la biliverdina \xe2\x80\x94 aix\xc3\xad com molts altres pigments tetrapirr\xc3\xb2lics \xe2\x80\x94 pot funcionar com un inhibidor de proteasa\xc2\xa0del VIH-1 aix\xc3\xad com tenir efectes beneficiosos en l'asma encara que es necessita m\xc3\xa9s recerca per confirmar aquests resultats. No hi ha actualment cap implicaci\xc3\xb3 pr\xc3\xa0ctica per utilitzar biliverdina en el tractament de qualsevol malaltia.\n_START_SECTION_\nFunci\xc3\xb3 en altres animals\n_START_PARAGRAPH_\nLa biliverdina \xc3\xa9s un component important de les closques d'ou dels\xc2\xa0ocells.  Hi ha una concentraci\xc3\xb3 significativament m\xc3\xa9s alta de biliverdina en les closques d'ou blaves que en les closques d'ou marrons.  La recerca ha demostrat que la biliverdina de les closques d'ou \xc3\xa9s produ\xc3\xafda per una gl\xc3\xa0ndula, m\xc3\xa9s que del desglossament dels eritr\xc3\xb2cits en el corrent sanguini.  La pres\xc3\xa8ncia de biliverdina dins les closques d'ou pot ser un indicador de la salut de la femella, i per tant probablement t\xc3\xa9 una certa import\xc3\xa0ncia evolutiva._NEWLINE_Juntament amb la seva pres\xc3\xa8ncia en les closques d'ou dels ocells, altres estudis tamb\xc3\xa9 han mostrat que la biliverdina \xc3\xa9s present en la sang blau-verdosa de molts de peixos marins, la sang de manduca sexta, les ales d'arna i papallona, el s\xc3\xa8rum i ous de les granotes, i la placenta dels gossos. En l'agulla prima\xc2\xa0(Belone belone) i les esp\xc3\xa8cies relacionades, els ossos s\xc3\xb3n verd brillant a causa de la pres\xc3\xa8ncia de biliverdina._NEWLINE_La biliverdina \xc3\xa9s tamb\xc3\xa9 present en la sang verda, m\xc3\xbasculs, ossos, i folre muc\xc3\xb3s dels\xc2\xa0esc\xc3\xadnids\xc2\xa0del g\xc3\xa8nere\xc2\xa0Prasinohaema, trobats a Nova Guinea.  \xc3\x89s incert si aquesta pres\xc3\xa8ncia de biliverdina \xc3\xa9s una adaptaci\xc3\xb3 ecol\xc3\xb2gica o fisiol\xc3\xb2gica de qualsevol classe. Ha estat suggerit que l'acumulaci\xc3\xb3 de biliverdina podria dissuadir la infecci\xc3\xb3 nociva per par\xc3\xa0sits de mal\xc3\xa0ria\xc2\xa0Plasmodi, encara que cap correlaci\xc3\xb3 estad\xc3\xadstica significativa ha estat establerta. La granota cambodjana, Chiromantis samkosensis tamb\xc3\xa9 exhibeix aquest car\xc3\xa0cter juntament amb ossos turqueses.\n_START_SECTION_\nFluoresc\xc3\xa8ncia\n_START_PARAGRAPH_\nEn un complex amb fitochrom\xc2\xa0bacteri\xc3\xa0 redissenyat, la biliverdina ha estat emprada in vivo com un crom\xc3\xb2for\xc2\xa0amb emissi\xc3\xb3 IR per captar imatges. Contr\xc3\xa0riament a les\xc2\xa0prote\xc3\xafnes fluorescents que formen el seu crom\xc3\xb2for a trav\xc3\xa9s de modificacions postraduccionals de la cadena del polip\xc3\xa8ptid, els fitocroms s'uneixen un lligand extern (en aquest cas, biliverdina), i la captaci\xc3\xb3 d'imatges amb \xc3\xa8xit de la primera mostra basada en el bacteriofitocrom requereix l'addici\xc3\xb3 requerida de biliverdina ex\xc3\xb2gena. Els estudis recents han demostrat que les prote\xc3\xafnes fluorescents basades en bacteriofitocrom - amb afinitat alta a biliverdina poden ser utilitzades per captaci\xc3\xb3 d'imatges in vivo\xc2\xa0amb\xc2\xa0nom\xc3\xa9s lligand endogen i, per aix\xc3\xb2, amb la mateixa facilitat que les prote\xc3\xafnes fluorescents convencionals. En el futur hi ha possibilitats d'utilitzar aquesta t\xc3\xa8cnica per a la captaci\xc3\xb3 d'imatges in vivo\xc2\xa0d'una manera no invasiva."